एक अंतरिक्ष आधारित दूरबीन होने के नाते, इसे अंतरिक्ष में कृत्रिम उपग्रह के रूप में स्थापित किया गया है। हब्बल अन्तरिक्ष दूरबीन की महानतम उपलब्धियों ने उसे खगोल भौतिकी एवं खगोलकी के इतिहास ने में सर्वाधिक महत्वपूर्ण दूरबीन बना दिया हैं। इसका प्रक्षेपण स्पेस शटल डिस्कवरी द्वारा २५ अप्रैल, १९९० में किया गया था। सृष्टि के आरम्भ और आयु के संबंध में खगोलीय प्रेक्षण द्वारा प्रथम परिचय हब्बल अंतरिक्ष दूरबीन ने ही करवाया है। इसी दूरबीन ने ही हमे श्याम ऊर्जा का ज्ञान दिया है। इसकी सहायता से हमें यह ज्ञात हुआ है कि ब्रह्माण्ड न केवल विस्तारमान है, बल्कि़ इसके विस्तार की गति भी समय के साथ त्वरित होती जा रही है। श्याम उर्जा को इस त्वरण का उत्तरदायी माना जा रहा है।